ખાલેદા ઝીયાને ચૂંટણી દરમિયાન થોડો સમય જેલની બહાર આવવા મળે તેવી શક્યતા પણ ઓછી દેખાય છે. બીએનપીના નેતાઓ ભારત ઉપરાંત બીજા દેશોની મુલાકાત પણ લઈ રહ્યા છે. તેમની ગણતરી અવામી લીગની સરકાર પર આતંરરાષ્ટ્રીય દબાણ વધારવાની છે. ચૂંટણી વખતે ખાલેદા ઝીયા પ્રચાર કરી શકે તેવી ગણતરી બીએનપીની છે. ભારતનું દબાણ તેમાં કામ આવી શકે તેવી ગણતરીએ બીએનપીના નેતા જૂની વાતો ભૂલીને ભારતીય પોલિસી મેકર્સને મનામણાં કરવા કોશિશમાં લાગ્યું છે.અવામી લીગ તેની પ્રવૃત્તિઓ પર નજર રાખી રહ્યું છે. અવામી લીગ પણ ભારત સાથેના પોતાના સંબંધોમાં ઓટ ના આવે તેની કાળજી લઈ રહ્યું છે. સ્થાનિક ધોરણે સમર્થન મજબૂત થાય તેવા પ્રયાસો વચ્ચે પેટાચૂંટણીમાં પક્ષને ફાયદો થયો છે.